Les sol·licituds de nova admissió es poden presentar en qualsevol moment.
Haureu d'aportar el certificat de naixement del fill o filla, o el llibre de família original, al Consorci d'Educació de Barcelona en el moment de presentació de la sol·licitud, o al centre que se us assigni en el moment de formalitzar la matrícula.
A més, el formulari electrònic permet adjuntar fins a 9 documents annexos en cas que considereu que heu d'aportar documentació a la sol·licitud.
Demanar plaça en ensenyaments obligatoris a un centre de Catalunya per primera vegada si, excepcionalment, no es pot fer a través del procés de preinscripció ordinària i, a més, es vol escolaritzar a un centre de la ciutat de Barcelona.
Aquest tràmit es realitza mitjançant un formulari electrònic en línia i es fa per Internet.
El formulari preveu un espai per a la descripció de la sol·licitud.
També permet adjuntar, com a fitxers annexos, la documentació que la família vulgui aportar a la sol·licitud (fins a 9 documents).
Teniu més informació al web del Consorci d'Educació de Barcelona.
L'enviament del formulari requereix que el signeu electrònicament.
Per fer-ho podeu fer servir el vostre certificat digital o bé l' idCAT Mòbil, un sistema molt senzill que es basa en el lliurament d'una contrasenya d'un sol ús al vostre telèfon mòbil.
En cas que no tingueu l'idCAT Mòbil, us podeu donar d'alta molt ràpidament; només cal que tingueu a la vostra disposició el DNI o NIE i la targeta sanitària.
El sol·licitant que, per manca de signatura o per dificultats en la tramitació, no pugui fer la sol·licitud des de casa podrà anar a qualsevol de les oficines d'escolarització del Consorci d'Educació de Barcelona per demanar la tramitació atesa.
En aquest cas, el personal de l'oficina, previ consentiment del sol·licitant, farà el tràmit en el seu nom.
No s'admetrà cap sol·licitud en paper, però en cas que el sol·licitant tingui alguna dificultat en la tramitació, podrà anar a la seu del Consorci d'Educació de Barcelona (pl. Urquinaona, 6, 08010 Barcelona) i fer la tramitació en línia en algun dels punts d'autoservei disponibles.
També podrà sol·licitar la tramitació atesa i donar consentiment per tal que el personal de l'Oficina d'Atenció del Consorci faci el tràmit en el seu nom.
El servei de tramitació atesa també es pot sol·licitar a les oficines municipals d'escolarització (OME).
Un cop presentada la sol·licitud a través del formulari electrònic, el sol·licitant podrà descarregar-se la confirmació de la presentació de la petició.
Aquest rebut de confirmació conté un codi de presentació que permet fer un seguiment de la sol·licitud de nova admissió, de manera que no cal desplaçar-se a les oficines d'escolarització del Consorci d'Educació de Barcelona per saber l'estat de la sol·licitud.
Així mateix, un cop l'Administració hagi resolt sobre la sol·licitud presentada, es notificarà, mitjançant el telèfon mòbil indicat en el formulari en línia, la resolució de la sol·licitud i s'informarà de l'estat a La meva carpeta.
La resposta sobre la sol·licitud s'envia a La meva carpeta, on la podeu consultar en qualsevol moment.
Rebreu la resposta a l'adreça electrònica que hàgiu fet constar en el formulari de sol·licitud.
Rebreu la notificació de resposta al telèfon mòbil que hàgiu fet constar en el formulari de sol·licitud.